text: Kom indenfor i møllen 
  21 juni 2015 kl. 15.48
  100 vand- og vindmøller holdt i dag søndag åben mølle. Det gælder om at bevare den særlige truede kulturarv
  100 af de cirka 300 tilbageblevne møller landet over åbnede dørene for 22. gang. Det var Dansk Mølledag i dag.
  Dansk Møllerforenings formand, Susanne Jervelund, efterlyser større politisk forståelse for møllesagen. Mange vandmøller trues af vandløbsrestaureringer, som uden hensyntagen til kulturarv brutalt omlægger møllebækken og tørlægger mølledammen.
  Dansk Mølledag støttes af Augustinusfonden, Mads Clausens Fond og Møllerens Fond.
  